cyanic-selkie/wikianc huggingface dataset:
Σκηνή του Μαρτυρίου
Ιστορικό
Η ολοκλήρωση του στησίματος της Σκηνής του Μαρτυρίου έγινε την πρώτη μέρα του πρώτου μήνα του δεύτερου έτους της Εξόδου των Ισραηλιτών από την Αίγυπτο. Στην αρχή μόνο ο Μωυσής είχε το δικαίωμα να εισέρχεται στην Σκηνή και να ιερουργεί. Μόλις αποχωρούσε άφηνε φύλακα τον Ιησού του Ναυή. Κατόπιν, σύμφωνα πάντα με τις οδηγίες που είχε λάβει από τον Θεό, έχρισε τον Ααρών και τους γιους του να υπηρετούν ως ιερείς. Υπακούοντας στις ίδιες οδηγίες όρισε υπεύθυνους για την συντήρηση, μεταφορά και συναρμολόγηση της Σκηνής καθώς και των παρελκομένων που συνόδευαν αυτή, τους άνδρες που προέρχονταν από την ιερατική φυλή των Λευιτών. Υπεύθυνο για την εποπτεία αυτών όρισε τον Ιθάμαρ γιο του Ααρών. Οι Ισραηλίτες μετέφεραν την σκηνή συνεχώς όλο το διάστημα της περιπλάνησής τους στην έρημο. Όταν εισήλθαν στην γη Χαναάν μετέφεραν την Σκηνή αρχικά στην πόλη Σηλώ. Επί εποχής βασιλείας του Δαβίδ η Σκηνή είχε τοποθετηθεί σε ύψωμα κοντά στην πόλη Γαβαών. Όταν ο πρώτος ναός του Σολομώντα κατασκευάστηκε, η σκηνή τοποθετήθηκε στο εσωτερικό. Μετά την κατάληψη  και καταστροφή της Ιερουσαλήμ από τους Βαβυλωνίους το 587 π.Χ. δεν υπάρχουν αναφορές σχετικές με την Σκηνή.
Σημειώσεις
<references group="Σημ" />
Κατηγορία:Παλαιά Διαθήκη Κατηγορία:Ιουδαϊσμός
Χρήστος Μπούρμπος
Ο Χρήστος Μπούρμπος (Ιωάννινα, 1 Ιουνίου 1983) είναι Έλληνας ποδοσφαιριστής, ο οποίος αγωνίζεται ως αμυντικός.
Στάδιο Ποντ Γκόριτσομ
Το Στάδιο Ποντ Γκόριτσομ είναι ένα πολυλειτουργικό στάδιο στην πρωτεύουσα του Μαυροβουνίου την Ποντγκόριτσα. Η χωρητικότητά του έχει αλλάξει με την πάροδο των ετών, λόγω αρκετών ανακαινίσεων. Το 2019 το στάδιο έφερε 11.264 θέσεις. Το στάδιο είναι η έδρα της Εθνικής Ομάδας Ποδοσφαίρου του Μαυροβουνίου και της ομάδας Μπούντουτσνοστ.
Χρήστος Μπούρμπος
ΠΑΣ Γιάννινα
Ξεκίνησε στον ΠΑΣ Γιάννινα αγωνιζόμενος για τρία χρόνια (2001-2004) ως επιθετικός. Έκανε τις πρώτες του 7 εμφανίσεις με την ομάδα την περίοδο 2001-02, βοηθώντας το σωματείο να προωθηθεί στην ελληνική Super League, αλλά το επόμενο έτος (2002-03) δεν ήταν μεταξύ των πρώτων προτεραιοτήτων του προπονητή. Την επόμενη χρονιά (2003-04) η ομάδα αγωνίστηκε στη Football League κάνοντας 24 εμφανίσεις. Κατά τη διάρκεια αυτών των 3 περιόδων σκόραρε μόνο δύο γκολ, αλλά έδωσε 17 ασίστ, όντας ο πρώτος σε αυτόν τον τομέα για την ομάδα του.
Στάδιο Ποντ Γκόριτσομ
Ιστορικά στοιχεία
Το Στάδιο Ποντ Γκόριτσομ χτίστηκε το 1945, μετά το τέλος του Β΄ Παγκοσμίου Πολέμου. Πριν τον πόλεμο, η Μπούντουτσνοστ και άλλοι σύλλογοι της Ποντγκόριτσα διεξήγαγαν τους αγώνες τους σε ένα γήπεδο κοντά σε αυτή τη θέση.
Χρήστος Μπούρμπος
ΑΕΚ
Μετά τη μετακίνησή του στην ΑΕΚ, ο προπονητής Φερνάντο Σάντος τον καθιέρωσε ως δεξιό αμυντικό και στην πρώτη του σεζόν στην ΑΕΚ, ήταν αναπόσπαστο μέλος, συμβάλλοντας με πολλές ασίστ. Κατάφερε να είναι μεταξύ των πρώτων προτεραιοτήτων του Σάντος έχοντας 15 εμφανίσεις στο Πρωτάθλημα, 6 στο Κύπελλο και δύο στο UEFA Europa League. Ένας τραυματισμός το 2005, του στέρησε τις συμμετοχές στην αρχική εντεκάδα, ως εκ τούτου, στην περίοδο 2005-06 είχε μόλις 2 εμφανίσεις στο Κύπελλο.
Κέρκυρα
Το 2006-07, παραχωρήθηκε ως δανεικός στην Κέρκυρα. Επέστρεψε στην ΑΕΚ στο τέλος της χρονιάς, καθώς δεν ήταν στα σχέδια του προπονητή της Κέρκυρας, Μπάμπη Τεννέ.
Στάδιο Ποντ Γκόριτσομ
Ιστορικά στοιχεία
Το 1989, εγκαταστάθηκαν προβολείς στο Στάδιο Ποντ Γκόριτσομ (τότε γνωστό ως «Στάδιο του Τίτογκραντ»). Κατά τη διάρκεια της δεκαετίας του 1980, η κύρια πλευρά θέσεων (δυτική) ανακατασκευάστηκε. Η νέα πλευρά απέκτησε χωρητικότητα 6.000 θέσεις και μοντέρνα οροφή.
Χρήστος Μπούρμπος
Ηρακλής
Στις 27 Ιουνίου 2008, ο Μπούρμπος υπέγραψε με τον Ηρακλή για δύο χρόνια. Έκανε το ντεμπούτο του με την ομάδα σε μία εντός έδρας ήττα με 2-1 από τον Πανσερραϊκό, αποχωρώντας τελικά από τον σύλλογο λόγω οικονομικών προβλημάτων.
Στάδιο Ποντ Γκόριτσομ
Ιστορικά στοιχεία
Μετά τη διάλυση της Γιουγκοσλαβίας, το στάδιο υπέστη πρόσθετες κατασκευαστικές εργασίες. Η ανατολική πλευρά του κατεδαφίστηκε, ενώ κατασκευάστηκε μια νέα βόρεια πλευρά. Η χωρητικότητα μειώθηκε σε 12.000 θέσεις.
Στις 27 Μαρτίου 2015, ακυρώθηκε προγραμματισμένος αγώνας στο στάδιο μεταξύ των εθνικών ομάδων του Μαυροβουνίου και της Ρωσίας για λόγους ασφάλειας των παικτών. Ο Ρώσος τερματοφύλακας Ίγκορ Ακινφέεφ χτυπήθηκε προηγουμένως στο κεφάλι από φωτοβολίδα και μεταφέρθηκε σε νοσοκομείο. Ως αποτέλεσμα, η Ρωσία κέρδισε τον αγώνα 3-0 έπειτα από απόφαση της UEFA.
Χρήστος Μπούρμπος
Παναθηναϊκός
Στις 7 Ιουλίου 2014 ο Μπούρμπος υπέγραψε δύο χρόνια συμβόλαιο με τον Παναθηναϊκό. Στις 3 Φεβρουαρίου 2016 ο Παναθηναϊκός τερμάτισε το συμβόλαιο του Μπούρμπου με άμεση ισχύ. Ο Έλληνας αμυντικός δεν ήταν ανάμεσα στα σχέδια του προπονητή του και οι δύο πλευρές πήραν την απόφαση να τερματιστεί το συμβόλαιό του.
Στάδιο Ποντ Γκόριτσομ
Ιστορικά στοιχεία
Η βόρεια πλευρά του σταδίου φιλοξενεί τους οπαδούς της Μπούντουτσνοστ, που είναι ευρύτερα γνωστοί ως «Varvari» (Βάρβαροι). Οι Varvari συχνά αντιπροσωπεύουν ένα μεγάλο ποσοστό φιλάθλων σε αγώνες της Μπούντουτσνοστ, η οποία θεωρείται ως η μεγαλύτερη ποδοσφαιρική ομάδα στο Μαυροβούνιο.
Χρήστος Μπούρμπος
Άρης Θεσσαλονίκης
Στις 18 Ιουλίου 2016 ο Άρης ανακοίνωσε και επίσημα τη μεταγραφή του έμπειρου δεξιού αμυντικού, μέχρι το καλοκαίρι του 2018.
Στάδιο Ποντ Γκόριτσομ
Εξέδρες
Από το 2006, το Στάδιο Ποντ Γκόριτσομ διαθέτει τέσσερις εξέδρες. Από το 1992 ως το 2006, υπήρχαν τρεις, καθώς η παλαιά ανατολική είχε κατεδαφιστεί. Παρακάτω παρουσιάζεται κατά προσέγγιση η χωρητικότητα κάθε εξέδρας με τεχνικές λεπτομέρειες.
Χρήστος Μπούρμπος
Εξωτερικοί σύνδεσμοι
Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Έλληνες ποδοσφαιριστές Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές ΟΦΗ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Φούτμπολ Λιγκ (Ελλάδα)
Στάδιο Ποντ Γκόριτσομ
Παραπομπές
Κατηγορία:Ποδόσφαιρο στο Μαυροβούνιο Κατηγορία:Στάδια ποδοσφαίρου στο Μαυροβούνιο
Fear the Walking Dead
Το Fear the Walking Dead είναι μια είναι αμερικάνικη δραματική - τρόμου τηλεοπτική σειρά που δημιουργήθηκε από τoυς Robert Kirkman και Ντέιβ Έρικσον. Η σειρά έκανε πρεμιέρα στο AMC στις 23 Αυγούστου 2015. Η σειρά είναι πρίκουελ της μητρικής σειράς "The Walking Dead", το οποίο βασίζεται στη σειρά κόμικς με το ίδιο όνομα από τον Robert Kirkman, Tony Mooreκαι Charlie Adlard. Τον Ιούλιο του 2018 το τηλεοπτικό δίκτυο AMC ανανέωσε τη σειρά για 5η σεζόν και έκανε πρεμιέρα στις 2 Ιουνίου του 2019. Τον Ιούλιο του 2019 η σειρά ανανεώθηκε για 6η σεζόν από το AMC.
Υπόθεση
Αρχικά η σειρά περιστρεφόταν γύρω από το Λος Άντζελες, της Καλιφόρνια, και αργότερα στο Μεξικό, η σειρά ακολουθεί μια δυσλειτουργική οικογένεια. Αποτελείται από τη σχολική σύμβουλο Μάντισον Κλαρκ, τον καθηγητή αγγλικών που είναι αρραβωνιαστικός της, τον Τράβις Μανάουα, την κόρη της Αλίσια, τον εθισμένο στα ναρκωτικά γιο της ,Νικ, τον Κρις γιος από προηγούμενο γάμο του Τράβις, και τη μητέρα του Λάιζα Ορτίζ, καθως και άλλοι που γίνονται μελή της ομάδας τους κατά την έναρξη της αποκάλυψης. Θα πρέπει να ανακαλύψουν εκ νέου τους εαυτούς τους και να αποκτήσουν νέες δεξιότητες που θα τους διασφαλίσουν την επιβίωση τους, την ώρα που η ανθρωπότητα όπως την ξέρουμε καταρρέει.
Ηθοποιοί
Ελληνική Μεταγλώττιση και συντελεστές
Επεισόδια
Η πρώτη σεζόν αποτελείται από έξι επεισόδια. Η δεύτερη σεζόν αποτελείται από 15 επεισόδια, έκανε πρεμιέρα στις 10 Απριλίου του 2016. Στις 15 Απριλίου του 2016, το AMC ανακοίνωσε ότι η σειρά ανανεώθηκε για τρίτη σεζόν με 16 επεισόδια, η οποία έκανε πρεμιέρα στις 4 Ιουνίου του 2017. Τον Απρίλιο του 2017, το AMC ανανέωσε τη σειρά για τετάρτη σεζόν. Η τέταρτη σεζόν έκανε πρεμιέρα στις 15 Απριλίου του 2018. Στις 28 Ιουλίου του 2018, η σειρά ανανεώθηκε για πέμπτη σεζόν, η οποία έκανε πρεμιέρα στις 2 Ιουνίου του 2019. Στις 19 Ιουλίου του 2019, η σειρά ανανεώθηκε για έκτη σεζόν που αναμένεται να κάνει πρεμιέρα αρχές του καλοκαιριού του 2020.
Αναμετάδοση
Στις 23 Αυγούστου του 2015, η σειρά έκανε το παγκόσμιο ντεμπούτο της ταυτόχρονα με τις ΗΠΑ στις χώρες που έχει παρουσία το AMC.Τόσο στις μεγάλες περιφερειακές αγορές στην Αφρική, όσο και στην Ασία, την Ευρώπη, τη Λατινική Αμερική και τη Μέση Ανατολή. Στην Ελλάδα η σειρά μεταδίδεται πλέον από το Amazon Prime Video στην Ελλάδα. Στην Αυστραλία η σειρά προβάλλεται από το FX. To Hulu κατέχει τα δικαιώματα ροής για τις ΗΠΑ, ενώ το Amazon Instant Video κατέχει τα δικαιώματα ροής στην Αυστρία και τη Γερμανία και τα επεισόδια είναι διαθέσιμα μια μέρα μετά τη προβολή στις ΗΠΑ. Στο Ηνωμένο Βασίλειο η σειρά έγινε διαθέσιμη στο Amazon Prime Video για τους συνδρομητές το 2016.
Στην Ελλάδα
Η σειρά αρχικά μεταδιδόταν από το SundanceTV (διαθέσιμο μόνο από τη COSMOTE TV). Αργότερα η σειρά γινόταν διαθέσιμη στην υπηρεσία ροής Amazon Prime Video με ελληνική μεταγλώττιση.
Το τηλεοπτικό δίκτυο SundanceTV διέκοψε τη λειτουργία του στην Ελλάδα. Η σειρά πλέον μεταδίδεται από το Amazon Prime Video.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του AMC Κατηγορία:Τηλεοπτικές σειρές τρόμου Κατηγορία:Τηλεοπτικές σειρές πρίκουελ
Δημοτικό διαμέρισμα Φοίνικα Σύρου
Το Δημοτικό διαμέρισμα Φοίνικα ανήκει στον δήμο Σύρου - Ερμούπολης και παλαιότερα στον δήμο Ποσειδωνίας. Έχει συνολικό πληθυσμό 822 κατοίκους, σύμφωνα με την απογραφή του 2001 και αποτελείται από τα χωριά Φοίνικας (625 κατοίκους) και Βήσσας (197 κατοίκους).
Λύκος (ποταμός)
Με το όνομα Λύκος είναι γνωστοί οι ποταμοί:
Υπόδειγμα Αποτίμησης Περιουσιακών Στοιχείων
Στο πλαίσιο του καθορισμού του κόστους κεφαλαίου για τη χρήση ιδίων κεφαλαίων μιας εταιρείας μέσω παρακρατημένων ή αδιανέμητων κερδών χρησιμοποιείται μεταξύ άλλων το Υπόδειγμα Αποτίμησης Περιουσιακών Στοιχείων (Capital Asset Pricing Model, CAPM), το οποίο δείχνει τον τρόπο με τον οποίο η αγορά αποτιμά τα διάφορα περιουσιακά στοιχεία. Η σημαντικότερη συνέπεια του υποδείγματος είναι ότι συνδέει την αναμενόμενη απόδοση ενός περιουσιακού στοιχείου με ένα μέγεθος κινδύνου του περιουσιακού στοιχείου, γνωστού ως συντελεστή βήτα (beta coefficient), ο οποίος εκφράζει τον κίνδυνο της συνδιακύμανσης ενός χρεογράφου με το χαρτοφυλάκιο της αγοράς. Η αξία του Υποδείγματος Αποτίμησης Περιουσιακών στοιχείων έγκειται στο ότι είναι ένα, απλό στη χρήση του, εργαλείο που προσφέρει ισχυρές και διαισθητικές προβλέψεις για τον τρόπο μέτρησης του κινδύνου και τη σχέση του με την αναμενόμενη απόδοση.
Βασικές υποθέσεις του CAPM
Οι βασικές υποθέσεις κάτω από τις οποίες ισχύει το Υπόδειγμα Αποτίμησης Περιουσιακών Στοιχείων είναι οι ακόλουθες: Βάσει των ανωτέρω προϋποθέσεων προκύπτει ότι η αγορά είναι τέλεια και δεν υπάρχουν εμπόδια στις επενδύσεις. Συνεπώς έχουμε ένα ελεγχόμενο περιβάλλον με ένα κεντρικό σημείο ισορροπίας από το οποίο μετράμε τις αποκλίσεις.
Αποτελεσματικά χαρτοφυλάκια και η γραμμή κεφαλαιαγοράς CML
Σύμφωνα με την προσέγγιση CAPM η αναμενόμενη απόδοση και ο κίνδυνος των αποδόσεων (τυπική απόκλιση) είναι γραμμικοί συνδυασμοί, συνεπώς μπορούμε να εντοπίσουμε τα σημεία εκείνα στα οποία με δεδομένο τον κίνδυνο μεγιστοποιείται η αναμενόμενη απόδοση ή αντίστροφα με δεδομένη την επιθυμητή απόδοση ελαχιστοποιείται το επίπεδο του κινδύνου. Το σύνολο των πιθανών συνδυασμών κινδύνου και απόδοσης μπορεί να αναπαρασταθεί με μια ευθεία γραμμή που ονομάζεται Γραμμή Κεφαλαιαγοράς CML, (Capital Market Line). Τα χαρτοφυλάκια που βρίσκονται πάνω στην γραμμή αυτή ονομάζονται αποτελεσματικά χαρτοφυλάκια και είναι όπως προαναφέραμε εναλλακτικοί συνδυασμοί κινδύνου – απόδοσης (όπου συνδυάζεται το χαρτοφυλάκιο της αγοράς με την απόδοση χωρίς κίνδυνο). Όλα τα υπόλοιπα χαρτοφυλάκια βρίσκονται κάτω από τη γραμμή Κεφαλαιαγοράς.
Είδη κινδύνου
Ο κίνδυνος διαιρείται σε δύο μέρη, τον διαφοροποιήσιμο και μη διαφοροποιήσιμο. Ο διαφοροποιήσιμος ή μή συστηματικός κίνδυνος μπορεί να μειωθεί ή ακόμα και να εξουδετερωθεί με τροποποίηση του χαρτοφυλακίου του επενδυτή. Για παράδειγμα οι επενδυτές μπορούν είτε να επενδύσουν σε πολλές διαφορετικές μετοχές είτε να αγοράσουν αμοιβαία κεφάλαια.
Η γραμμή χρεογράφων SML
Βάσει των ανωτέρω, η απαιτούμενη απόδοση οποιασδήποτε επένδυσης μπορεί να εκφραστεί γενικότερα μέσω της σχέσης: Κάτω από τις υποθέσεις του Υποδείγματος Αποτίμησης Περιουσιακών Στοιχείων, το χαρτοφυλάκιο της αγοράς M έχει τη μικρότερη απόκλιση. Η αλγεβρική έκφραση της προηγούμενης σχέσης με την χρήση του συντελεστή β ως μέτρο της επικινδυνότητας ενός χρεογράφου γράφεται ως ακολούθως:
(1)
Όπου,
ri : Η απαιτούμενη απόδοση του χρεογράφου i
rfr: Η απόδοση του χρεογράφου i χωρίς κίνδυνο (risk free rate)
rM: Η αναμενόμενη απόδοση όλης της αγοράς
(rM - rfr): Ο ιστορικός μέσος ασφάλιστρου κινδύνου της αγοράς βi: Ο συντελεστής συστηματικού κινδύνου β του χρεογράφου i, όπου  σi,m= η συνδιακύμανση του χρεογράφου i με το χαρτοφυλάκιο m (cov(ri,rM)), και σ2m = η τυπική απόκλιση του χαροφυλακίου m. Ουσιαστικά ο συντελεστής β μετρά την ευαισθησία της απόδοσης των περιουσιακών στοιχείων στη μεταβολή της απόδοσης όλης της αγοράς.
450px
Η γραφική απεικόνιση της γραμμής χρεογράφων SML τέμνει τον άξονα των αναμενόμενων αποδόσεων στο σημείο που ορίζει η απόδοση της μετοχής (ή του χαρτοφυλακίου) χωρίς κίνδυνο, rfr. Για το σημείο αυτό ο συντελεστής βi είναι μηδέν. Ενώ στο σημείο όπου βi = 1 προκύπτει ότι η αναμενόμενη απόδοση της μετοχής ή του χαρτοφυλακίου ισούται με την αναμενόμενη απόδοση της αγοράς,rM. Η κλίση της γραμμής χρεογράφων SML ισούται με τον ιστορικό μέσο του ασφαλίστρου κινδύνου της αγοράς (rM - rfr).
Εκτίμηση του συντελεστή βi
Σύμφωνα με τον William F. Sharpe, ο κίνδυνος αγοράς (risk market) κάθε χρεογράφου μπορεί να υπολογιστεί μέσω της τάσης να συμπεριφέρεται όπως όλη η αγορά. Ο πιο απλός τρόπος εκτίμησης του συντελεστή βi είναι η εύρεση της ιστορικής του τιμής, η οποία προκύπτει από την απλή γραμμική παλινδρόμηση των παρελθουσών αποδόσεων ri της μετοχής i στις παρελθούσες αποδόσεις της αγοράς rM (για την Ελλάδα είναι ο γενικός δείκτης Χ.Α.Α.), όπου:
(2)
εi, είναι τα σφάλματα κάτω από τις υποθέσεις του CAPM που εκφράζουν τον ειδικό κίνδυνο της μετοχής λόγω τυχαίων παραγόντων που αφορούν αποκλειστικά την επιχείρηση. Η ευθεία της παλινδρόμησης, η οποία ονομάζεται και χαρακτηριστική γραμμή εκτιμάται μέσω της μεθόδου των ελαχίστων τετραγώνων.
Ο συντελεστής βχ ολόκληρου του χαρτοφυλακίου, προκύπτει από τον σταθμικό μέσο όρο των συντελεστών βi:
όπου wi είναι το ποσοστό του χαρτοφυλακίου που είναι επενδυμένο στην i μετοχή και υπολογίζεται μέσω της σχέσης:
ni = το πλήθος των τίτλων του χαρτοφυλακίου και pi = η χρηματιστηριακή τους αξία.
Εκτίμηση του ιστορικού μέσου ασφαλίστρου κινδύνου της αγοράς
Για την εκτίμηση του μέσου του ασφαλίστρου κινδύνου της αγοράς, δηλαδή της διαφοράς (rM - rfr) χρησιμοποιούνται και πάλι ιστορικά στοιχεία. Για παράδειγμα, στις ΗΠΑ, οι Ibbotson Associates συνιστούν την χρήση των κρατικών ομολογιών ως αξιογράφου χωρίς κίνδυνο. Για την περίοδο 1926-2001 εκτίμησαν ότι ο αριθμητικός μέσος της ετήσιας ανταμοιβής του κινδύνου των κοινών μετοχών σε σχέση με τις κρατικές ομολογίες μέσης διάρκειας ήταν 7,2%, ενώ ο αντίστοιχος γεωμετρικός μέσος ήταν 5,4%. Στην Ελλάδα, οι περισσότεροι αναλυτές χρησιμοποιούν την απόδοση των τρίμηνων εντόκων γραμματίων του Ελληνικού Δημοσίου, ως μια προσέγγιση της απόδοσης χωρίς κίνδυνο.
Παραβιάσεις του γραμμικού υποδείγματος
Αυτοσυσχέτιση
Το πρόβλημα της αυτοσυσχέτισης προκύπτει όταν οι διακυμάνσεις των διαταρρακτικών όρων δεν είναι σταθερές και η συνδιακύμανση όλων των διαταρακτικών όρων δεν ισούται με το μηδέν.
Μη κανονικότητα της εξαρτημένης μεταβλητής
Σύμφωνα με το απλό γραμμικό υπόδειγμα για την εκτίμηση του  βi οι τιμές της εξαρτημένης μεταβλητής ri ακολουθούν την Κανονική Κατανομή, όπως συμβαίνει και με τους εκτιμητές των συντελεστών της απλής γραμμικής παλινδρόμησης. Όταν δεν ισχύει αυτό, παρουσιάζεται το πρόβλημα της μη κανονικότητας της εξαρτημένης μεταβλητής.
Μια από τις βασικές υποθέσεις του απλού γραμμικού μοντέλου (εξίσωση 2) είναι ότι τα σφάλματα είναι ομοσκεδαστικά, με σταθερή διακύμανση var(εi)=σ2. Στην πραγματικότητα όμως δεν συμβαίνει αυτό, διότι οι διακυμάνσεις των διαταρρακτικών όρων δεν είναι σταθερές, αλλά μεταβάλλονται μεταξύ διαφορετικών χρονικών περιόδων.
Εξειδίκευση του μοντέλου
Το πρόβλημα της εξειδίκευσης του μοντέλου μπορεί να εμφανιστεί κατά την περιγραφή των ερμηνευτικών μεταβλητών, ή στην διατύπωση του διαταρρακτικού όρου. Ενδεχόμενα να μην έχει υπολογιστεί το σωστό μοντέλο προς ανάλυση.
Επεκτάσεις – βελτιώσεις του CAPM
Οι υποθέσεις ισχύος του Υποδείγματος Αποτίμησης Περιουσιακών Στοιχείων περιγράφουν μια τέλεια και αποτελεσματική αγορά. Αυτό όμως δεν συμβαίνει στην πραγματικότητα, όπως για παράδειγμα σε ότι αφορά στην 2η υπόθεση, ότι δηλαδή όλοι οι επενδυτές μπορούν να δανείζουν και να δανείζονται χωρίς περιορισμούς κεφάλαια στο επιτόκιο χωρίς κίνδυνο της αγοράς. Ο ίδιος ο W. Sharpe αναφέρει ότι η υπόθεση αυτή είναι ιδιαίτερα περιοριστική και αναμφίβολα μη ρεαλιστική, εντούτοις οι συγκεκριμένες υποθέσεις έχουν ως αποτέλεσμα τις συνθήκες ισορροπίας που είναι απαραίτητες για τη διαμόρφωση του Υποδείγματος CAPM. Ως εκ τούτου έχουν προταθεί διάφορες βελτιώσεις.
Ειδικότερα, ο Fischer Black (1972), προτείνει μία βελτίωση του Υποδείγματος χωρίς δανεισμό στο επιτόκιο της αγοράς (rfr), αλλά με τη δυνατότητα μικρών πωλήσεων περιουσιακών στοιχείων υψηλού κινδύνου. Η απαιτούμενη απόδοση οποιασδήποτε επένδυσης μπορεί τότε να εκφραστεί μέσω της σχέσης:
Όπου: rZ είναι η απαιτούμενη απόδοση των περιουσιακών στοιχείων που είναι ασυσχέτιστα με την αγορά. Αν υπάρχουν περιουσιακά στοιχεία χωρίς κίνδυνο καθώς και δανεισμός στο επιτόκιο χωρίς κίνδυνο, τότε το rZ ισούται με το rfr και καταλήγουμε στην εξίσωση του W. Sharpe. Η χαρακτηριστική γραμμή για το μοντέλο αυτό, το οποίο ονομάζεται και «μοντέλο δύο παραγόντων», σε σχέση με το αρχικό Υπόδειγμα που ονομάζεται και «μοντέλο ενός παράγοντα», δίνεται από την εξίσωση που αναπτύχθηκε από τους F. Black, M. Jensen και M. Scholes (1972):
Πέραν τούτου έχουν προταθεί διάφορα μοντέλα βελτίωσης του Υποδείγματος CAPM, τα οποία περιλαμβάνουν ροπές 3ης και 4ης τάξης, ώστε να διορθωθεί ο παράγοντας της μη κανονικότητας των αποδόσεων, κάτι που αποτελεί βασική προϋπόθεση του CAPM.
Ισχύς του Υποδείγματος – Αποτελέσματα Εμπειρικών Ερευνών
Οι πρώτες εμπειρικές μελέτες για την ισχύ του Υποδείγματος Αποτίμησης Περιουσιακών Στοιχείων έδειξαν αποτελέσματα που ήταν σύμφωνα με τη θεωρία του. Ακολούθως, μετά την πρώτη δεκαετία ένας σημαντικός αριθμός εμπειρικών μελετών αμφισβητεί τη ρεαλιστικότητα του Υποδείγματος CAPM, διότι όπως προκύπτει υπάρχουν αρκετές αποκλίσεις από τα πραγματικά εμπειρικά δεδομένα. Οι περισσότερες μελέτες καταλήγουν στο συμπέρασμα ότι τα προβλήματα είναι αποτέλεσμα των προϋποθέσεων ισχύως του, κάτω από τις οποίες δημιουργούνται πολλές απλουστεύσεις.
Μία από τις πρώτες μελέτες «αμφισβήτησης», είναι η εργασία του S. Basu (1977), ο οποίος έλεγξε τους λόγους (P/E), Price/Earnings. Ενώ η υπόθεση της αποτελεσματικής αγοράς δεν αποδέχεται την πιθανότητα κέρδους υπερβαλουσών αποδόσεων, οι λόγοι (P/E), και ειδικότερα για χρεόγραφα για τα οποία οι επενδυτές έχουν υπερβολικές προσδοκίες, μπορεί να είναι δείκτες της μελλοντικής απόδοσης των επενδύσεων.
Οι I. Friend, R. Westerfield και M. Granito (1978), έκαναν αρκετά εμπειρικά τεστ δύο τύπων: α) αντικαθιστώντας τις αναμενόμενες (ex ante) με τις πραγματικές (ex post) μετρήσεις των αποδόσεων για τις περιόδους 1972, 1974, 1976 και 1977 και β) χρησιμοποίησαν δεδομένα δεικτών ομολόγων και ένα αρκετά μεγάλο δείγμα από μεμονωμένες ομολογίες ώστε να βρουν βελτιωμένες μετρήσεις της απόδοσης του χαρτοφυλακίου για περιουσιακά στοιχεία στον κίνδυνο της αγοράς. Τα συμπεράσματά τους είναι ότι υπάρχει χάσμα ανάμεσα στη θεωρία και τις μετρήσεις.
Οι εμπειρικές έρευνες των E. Fama και K. French (1992), έδωσαν αποτελέσματα βάσει των οποίων ο συντελεστής β μόνο, δεν εξηγεί τις διαστρωματικές αποδόσεις όλου του χαρτοφυλακίου. Εάν τα περιουσιακά στοιχεία αποτιμώνται ορθολογικά, τα αποτελέσματά τους δείχνουν ότι οι κίνδυνοι του χαρτοφυλακίου είναι πολυδιάστατοι. Μία διάσταση του κινδύνου προσδιορίζεται από το μέγεθος ME (Market Equity. Η τιμή μιας μετοχής * τα μερίδια που κυκλοφορούν). Μία άλλη διάσταση του κινδύνου προσδιορίζεται από τον λόγο BE/ME, τον λόγο της (book value of common Equity to its market value). Γενικότερα είναι κοινή διαπίστωση ότι οι χρηματιστηριακές αγορές λειτουργούν στην πραγματικότητα με ιδιαίτερα σύνθετο και – κυρίως – μη γραμμικό δυναμικό τρόπο (non-linear dynamics).
Ωστόσο, παρά τις αδυναμίες του, το Υπόδειγμα Αποτίμησης Περιουσιακών Στοιχείων παραμένει δημοφιλές, αφού η εφαρμογή του συνεχίζεται εκτεταμένα σε διάφορους τομείς της χρηματοοικονομικής, καθώς παρέχει ένα απλό και εύχρηστο εργαλείο για μία κατά προσέγγιση τουλάχιστον, εκτίμηση του κινδύνου μίας μετοχής σε σχέση με τη χρηματιστηριακή αγορά μέσω του συντελεστή και συνεπώς και της αποτίμησης της υποκείμενης μετοχής.
Πηγές
( William F. Sharpe, "Capital Asset Prices: A Theory of Market Equilibrium under Conditions of Risk", The Journal of Finance, Vol. 19, No. 3. (Sep. 1964), pp. 425–442.
Κατηγορία:Χρηματοοικονομικά
In the Summertime
Το In the Summertime είναι ένα τραγούδι του βρετανικού ροκ συγκροτήματος Mungo Jerry, το οποίο συμπεριλήφθηκε στον δίσκο Electronically Tested, του 1971. Ωστόσο, το κομμάτι κυκλοφόρησε ως single το 1970, και ήταν το ντεμπούτο single του σχήματος. Το τραγούδι γράφτηκε και τραγουδήθηκε από τον Ρέι Ντόρσετ. Οι στίχοι του κομματιού εκθειάζουν τις ανέμελες ημέρες της καλοκαιρινής περιόδου.
Το single γνώρισε επιτυχία, μπαίνοντας σε πολλά chart παγκοσμίως: στα βρετανικά chart πέρασε 7 εβδομάδες στο νούμερο 1, ενώ μπήκε και στα αμερικανικά Billboard Hot 100, φτάνοντας έως και την 3η θέση. Έτσι έγινε ένα από τα πιο επιτυχημένα singles της δεκαετίας του 1970, πουλώντας πάνω από 30 εκατομμύρια αντίτυπα.
Μπομπ Όντενκερκ
Η καριέρα του ξεκίνησε τη δεκαετία του 1980, όπου μεταξύ το 80' και το 90' έγραφε κείμενα για τα τηλεοπτικά σόου Saturday Night Live και The Ben Stiller Show, για το οποία κέρδισε κι δύο Primetime Emmy Award for Outstanding Writing for a Variety Series, ένα το 1989 κι ένα το 1993. Την ίδια περίπου περίοδο έγραψε και κείμενα για το Late Night with Conan O'Brien και σενάριο για τη σειρά Get a Life. Στις αρχές της δεκαετίας του 2000, ανακάλυψε το κωμικό ντουέτο των Tim & Eric και του έκανε και την παραγωγή των σειρών τους Tom Goes to the Mayor και Tim and Eric Awesome Show, Great Job!. Εκείνη την περίοδο ξεκίνησε και την υποκριτική. Στην καριέρα του μέχρι τώρα έχει σκηνοθετήσει και 3 ταινίες: Melvin Goes to Dinner (2003), Let's Go to Prison (2006) και The Brothers Solomon (2007). Το 2015, επανενώθηκε με τον Ντέιβιντ Κρος, όπου ήταν ντουέτο τη δεκαετία του 80'.
Εξωτερικοί σύνδεσμοι
Κατηγορία:Αμερικανοί κωμικοί Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί κωμικοί σκετς Κατηγορία:Αμερικανοί σκηνοθέτες κινηματογράφου
Κάλλενες Καρπάθου
Οι Κάλλενες είναι μικρός ορεινός οικισμός στην Κάρπαθο, ο οποίος βρίσκεται στο κέντρο του νησιού, σε απόσταση 13,5 χλμ. ΒΔ. από την Κάρπαθο (ή Πηγάδια) και 2 χλμ. ΒΔ. από το Όθος. Είναι κτισμένοι στις δυτικές πλαγιές του όρους Μέλουρα, που είναι στο νότιο μέρος της Λάστου και γύρω από το εξωκλήσι του Αγίου Συμεών. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στην τότε κοινότητα Όθους Σύμφωνα με το σχέδιο Καλλικράτης, μαζί με το Όθος και τους Στες αποτελούν την τοπική κοινότητα Όθους που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει μόνιμο πληθυσμό 6 κατοίκους.
Σημείωση
Οι Κάλλενες στον χάρτη google maps
Παραπομπές
Κατηγορία:Χωριά της Καρπάθου
Αυτοκράτορας Νταϊγκό
Ο Αυτοκράτορας Νταϊγκό (醍醐天皇, Daigo-tennō, 6 Φεβρουαρίου 885 – 23 Οκτωβρίου 930) ήταν ο 60ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής.
Η βασιλεία του διήρκεσε από το έτος 897 έως το 930. Πήρε το όνομά του από τον τόπο ταφής του.
Καταγωγή
δεξιά|μικρογραφία|150x150εσ| Καλλιγραφία που αποδίδεται στον Αυτοκράτορα Ντάιγκo Ο Ντάιγκo ήταν ο μεγαλύτερος γιος του προκατόχου του, Αυτοκράτορα Ούντα. Η μητέρα του ήταν η Φουτζιβάρα νo Tανέκo (ή Ίσι), κόρη του υπουργού του κέντρου, Φουτζιβάρα νo Tακαφούτζι. Ανήλθε στον θρόνο σε νεαρή ηλικία, αφού ο πατέρας του, ο Αυτοκράτορας Ούντα, παραιτήθηκε το 897. Η μητέρα του απεβίωσε πριν από την ανάληψή του, έτσι ανατράφηκε από μία άλλη σύζυγο του Ούντα, τη Φουτζινβάρα νο Όνσι, κόρη του πρώην καμπάκου Φουτζιβάρα νο Μοτοτσούνε.
Ο Ντάιγκo είχε 21 αυτοκράτειρες, αυτοκρατορικές σύζυγους και παλλακίδες και είχε 36 αυτοκρατορικούς γιους και κόρες.
Γεγονότα της ζωής του Ντάιγκο
Το όνομα της εποχής άλλαξε το 898, για να σηματοδοτήσει την αρχή της βασιλείας του αυτοκράτορα Ντάιγκο. Το αποκορύφωμα της 34χρονης βασιλείας του Ντάιγκo ήταν ότι κυβέρνησε μόνος του χωρίς την αντιβασιλεία του γένους Φουτζιβάρα, αν και ο ίδιος ήταν μέρος των Φουτζιβάρα.
Η Ντάιγκo διέταξε επίσης την κατασκευή πολλών αιθουσών στο Ντάιγκο-τζι, όπως την αίθουσα Γιακούσι.
Η πραγματική τοποθεσία του τάφου του Ντάιγκο είναι γνωστή. Αυτός ο Αυτοκράτορας τιμάται παραδοσιακά σε ένα μνημείο Σιντοϊσμού (misasagi) στο Κιότο.
Η Υπηρεσία Αυτοκρατορικής Οικίας ορίζει αυτήν την τοποθεσία ως το μαυσωλείο του Ντάιγκo. Ονομάζεται επίσημα Nότσι νo Γιαμασίνα νo μισασάγκι στο Φουσίμι-κου του Κιότο.
Σύζυγοι και παιδιά
Αυτοκράτειρα (Τσούγκου): Φουτζιβάρα νο Όνσι (藤原穏子), κόρη του καμπάκου Φουτζιβάρα νo Moτοτσούνε
Σύζυγος (Χι): Αυτοκρατορική Πριγκίπισσα Ίσι (為子内親王) (d.899), κόρη του Αυτοκράτορα Kόκο
Σύζυγος (Nγιόγκο): Mιναμότοo νo Βάσι (源和子; απεβ.947), κόρη του Αυτοκράτορα Kόκο
Σύζυγος (Nγιόγκο): Φουτζιγιάμα νo Nόσι (藤原能子; d.964), κόρη του Ουνταϊτζίν Φουτζιβάρα νo Σαντακάτα, αργότερα παντρεύτηκε τον Φουτζιβάρα νo Σανεγιόρι
Σύζυγος (Nγιόγκo): κυρία των τιμών Φουτζιβάρα νo Βακάκo (藤原和香子, απεβ. 935), Νάιγκον κόρη του Φουτζιβάρα νo Σαντακούνι
Συνοδός της αυλής (Koούι): Mιναμότo nν Φούσι / Kανέκo (源封子), κόρη του Ουκγιόνταϊμπου Mιναμότo νo Moτόμο
Συνοδός της αυλής (Koούι): Φουτζιβάρα νo Σένσι (藤原鮮子; απεβ. 915), κόρη του Iγιονοσούκε (伊予介) Φουτζιβάρα νo Tσουρανάγκα
Συνοδός της αυλής (Kοούι): κόρη του Mιναμότο νο Νομπούρου
Συνοδός της αυλής (Kοούι): Mιναμότo νο Τικάκο(源周子; d.935), κόρη του Σαντάιμπεν Mιναμότo νo Toνάου
Συνοδός της αυλής (Koούι): Πριγκίπισσα Manshi (満子女王; π. 920), κόρη του πρίγκιπα Σουκέμι
Συνοδός δικαστηρίου (Koούι): Φοτζιβάρα νo Γιοσιχίμε (藤原淑姫; d.948), κόρη του Σάνγκι Φουτζιβάρα νo Σουγκάνε
Συνοδός δικαστηρίου ( Koui): Fujiwara no Kuwako (藤原桑子), κόρη του Τσούναγκον Φουτζιβάρα νο Κανεσούκε
Συνοδός της αυλής (Koούι): Τσούγιο-Kοούι (中将更衣), κόρη του Φουτζιβάρα νο Κρεχίρα
Συνοδός της αυλής (Koούι): κόρη του Mιναμότο νο Τοσίμι
Συνοδός της αυλής (Koούι): Mιναμότo Kιγιόκo (源清子)
Συνοδός της αυλής (Koούι): Φουτζιβάρα Ντόσι (藤原同子)
Συνοδός της αυλής (Koούι): Mιναμότo Χαρούκo (源暖子)
Άγνωστη
Σημειώσεις
δεξιά|μικρογραφία|120x120εσ| [[Εθνόσημο της Ιαπωνίας|Ιαπωνικό αυτοκρατορικό κάμον: ένα στυλιζαρισμένο άνθος χρυσάνθεμου.]]
Εξωτερικοί σύνδεσμοι
Κατηγορία:Ιάπωνες Αυτοκράτορες Κατηγορία:Σελίδες με πηγές CS1 στα Ιαπωνικά (ja) Κατηγορία:Λήμματα που περιέχουν κείμενο στα ιαπωνικά
Επιθετικός προσδιορισμός
Στη σύνταξη, ο επιθετικός προσδιορισμός είναι μια λέξη, συνήθως επίθετο, η οποία συνοδεύει μια λέξη και της προσδίδει μια μόνιμη ιδιότητα. Δεν πρέπει να συγχέεται με τον κατηγορηματικό προσδιορισμό, ο οποίος δίνει στη λέξη μια παροδική ιδιότητα.
Στα αρχαία ελληνικά, ο επιθετικός προσδιορισμός, μπορεί να είναι επίσης εθνική ονομασία, μετοχή (όπως και στα νέα ελληνικά), κύριο όνομα, αριθμητική αντωνυμία, μετοχή, ή προσηγορικό ουσιαστικό μπροστά από το ἀνὴρ, γραῦς και γυνὴ.
Παραπομπές
Κατηγορία:Συντακτικό
Νορμπέρ Καρμπονό
Ο Νορμπέρ Καρμπονό (γαλλικά: Norbert Carbonnaux), (28 Μαρτίου 1918 - 6 Νοεμβρίου 1997), ήταν Γάλλος σκηνοθέτης και σεναριογράφος του κινηματογράφου.
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι σκηνοθέτες κινηματογράφου
Φερδινάνδος της Σέρπα
Ο Φερδινάνδος της Πορτογαλίας (Πορτογαλική γλώσσα: Fernando 1217 - 1246) μέλος του Πορτογαλικού Οίκου της Βουργουνδίας ήταν Ινφάντης της Πορτογαλίας που έγινε Κύριος της Σέρπα και του Λαμέγκο (1223 - 1246). Ο Φερδινάνδος ήταν ο τρίτος γιος τού Αλφόνσου Β΄ της Πορτογαλίας και της Ουρράκα, κόρης του Αλφόνσου Η΄ της Καστίλης. Έγινε κύριος της Σέρπα και τού Λαμέγκο το 1223. Για τη βία που έδειξε σε ορισμένους κληρικούς, ταξίδεψε στη Ρώμη το 1237 για να ζητήσει τη συγγνώμη τού πάπα Γρηγορίου Θ΄. Απεβίωσε σε ηλικία 29 ετών (19 Ιανουαρίου 1246). Ο ιστορικός Φαουστίνο Μενένντεθ-Πιδάλ από την Ισπανία ανακατασκεύασε τον θυρεό τού Φερδινάνδου: ένας όφις/δράκος (πορτογαλ. serpa) και στο γύρω πλαίσιο εναλλασσόμενοι οι θυρεοί της Πορτογαλίας (τού πατέρα του) και της Καστίλης (της μητέρας του).
Οικογένεια
Νυμφεύτηκε τη Φερνάντες ντε Λάρα, κόρη τού Φερδινάνδου-Νούνες ντε Λάρα. Δεν απέκτησαν απογόνους.
Από μία μη νόμιμη σχέση με τη Σάντσα Φερνάντες ντε Σέρπα, είχε ένα φυσικό τέκνο:
Πηγές
Κατηγορία:Πορτογαλικός Οίκος της Βουργουνδίας
Παλάσκα (θήκη)
Τον 18ο και τον 19ο αιώνα κυριαρχούσαν στη Δυτική Ευρώπη οι δερμάτινες παλάσκες. Το ίδιο ίσχυε και για την Οθωμανική Αυτοκρατορία, όπου οι παλάσκες ήταν ορθογώνιου ή τετράγωνου σχήματος και διακοσμημένες με κεντήματα. Δημοφιλής και στον Ελλαδικό χώρο παρουσιάζουν μια μεγάλη ποικιλία σε σχήμα, μορφή και υλικό κατασκευής.
Στη διάρκεια της Ελληνικής Επανάστασης χρησιμοποιήθηκαν μαζικά και από τους Έλληνες εξεγερμένους. Οι παλάσκες ελληνικού τύπου διακρίνονταν από ιδιαίτερα στοιχεία: είχαν κυρτές κάτω άκρες και οξεία κατάληξη έχοντας αντιγράφοντας το σχήμα τους από τις αντίστοιχες ευρωπαϊκές, ήταν κατά κανόνα μεταλλικές, κατασκευασμένες κυρίως από ορείχαλκο (πιο σύνηθες) και ασήμι και παρουσίαζαν ποικιλία μοτίβων που περιλάμβαναν παραστάσεις της Θεάς Αθηνάς και άλλα μυθολογικά στοιχεία, δικέφαλους αετούς κ.α.
Παραπομπές
Κατηγορία:Στρατιωτικός εξοπλισμός
Αυτοκράτορας Μουρακάμι
Ο Αυτοκράτορας Μουρακάμι (村上天皇, Murakami-tennō, 14 Ιουλίου 924 – 5 Ιουλίου 967) ήταν ο 62ος Αυτοκράτορας του Ιαπωνίας, σύμφωνα με την παραδοσιακή σειρά διαδοχής.
Η βασιλεία του Μουρακάμι διήρκεσε από το έτος 946 έως το τέλος του το 967.
Βιογραφία
Πριν ανέβει στον θρόνο των Χρυσανθέμων, το προσωπικό του όνομα (imina) ήταν Nαριακίρα-σιννό (成明親王).
Ο Nαριακίρα-σιννό ήταν ο 14ος γιος του Αυτοκράτορα Ντάιγκo και ο μικρότερος αδελφός του Αυτοκράτορα Σουζάκου από άλλη μητέρα.
Ο Μουρακάμι είχε δέκα αυτοκράτειρες και αυτοκρατορικές συζύγους και 19 αυτοκρατορικούς γιους και κόρες.
Γεγονότα της βασιλείας του Μουρακάμι
Το 944 διορίστηκε διάδοχος και ανέβηκε στον θρόνο δύο χρόνια αργότερα.
Ο θείος του Μουρακάμι (από τη μητέρα του) Φουτζιβάρα νο Τανταχίρα παρέμεινε ως αντιβασιλιάς σέσσο μέχρι το 949. Μετά το τέλος του Tανταχίρα, δεν υπήρχε αντιβασιλιάς και παρόλο που οι σύγχρονοι επαίνεσαν τον Μουρακάμι, ως τον Αυτοκράτορα που κυβερνούσε το κράτος άμεσα, στην πραγματικότητα το γένοςΦουτζιβάρα κατέλαβε την εξουσία και κυβέρνησε την Ιαπωνία. Τα αδέλφια Φουτζιβάρα νο Σανεγιόρι και Φουτζιβάρα νo Moροσούκε έγιναν οι de facto κυρίαρχοι της Ιαπωνίας.
Ο Μουρακάμι ήταν μία κεντρική μορφή στον πολιτισμό της περιόδου Χεϊάν. Ήταν επίσης δεξιοτέχνης στο φλάουτο και το κότο (ιαπωνική άρπα).
Η πραγματική τοποθεσία του τάφου του Μουρακάμι είναι γνωστή. Αυτός ο Αυτοκράτορας τιμάται παραδοσιακά σε ένα μνημείο Σιντοϊσμού (misasagi) στο Κιότο.
Η ΑΥπηρεσία του Αυτοκρατορικού Οίκου ορίζει αυτήν την τοποθεσία ως το μαυσωλείο του Μουρακάμι. Ονομάζεται επίσημα Mουρακάμι νο μισασάγκι
Σύζυγοι και παιδιά
Αυτοκράτειρα (Τσούγκου): Φουτζιβάρα νo Άνσι / Γιασούκo (藤原安子; 927–964), κόρη του Φουτζιβάρα νo Moροσούκε
Σύζυγος (Nγιόγκο): Πριγκίπισσα Kίσι (徽子女王; 929–985), κόρη του αυτοκρατορικού πρίγκιπα Σιγκεακίρα
Σύζυγος (Nγιόγκο): Φουτζιβάρα νo Τζουσούσι / Noμπούκo (藤原述子; 933–947), κόρη του Φουτζιβάρα νο Σανεγιόρι
Σύζυγος (Nγιόγκo): Φουτζιβάρα νο Χόσι (藤原芳子; π. 967), κόρη του Φουτζιβάρα νo Mοροτάντα
Συνοδός της αυλής (Koui): Φουτζιβάρα νο Σέιχι (藤原正妃; π. 967), κόρη του Φουτζιβάρα νο Αριχίρα
Συνοδός της αυλής (Kοούι): Φουτζιβάρα νο Σουκεχίμε (藤原祐姫), κόρη του Φουτζιβάρα νο Μοτοκάτα
Συνοδός της αυλής (Koούι): Φουτζιβάρα νo Σούσι (藤原脩子), κόρη του Φουτζιβάρα νo Aσαχίρα
Συνοδός της αυλής (Koui): Φουτζιβάρα νo Γιούτζο (藤原有序), κόρη του Φουτζιβάρα νο Αρισούκε
Κυρία της αυλής: Φουτζιβάρα νo Tόσι / Ναρίκo (藤原登子; απεβ. 975), κόρη του Φουτζιβάρα νο Μοσούκε. Αργότερα παντρεύτηκε τον αυτοκρατορικό πρίγκιπα Σιγκεακίρα.
Σημειώσεις
δεξιά|μικρογραφία|120x120εσ| [[Εθνόσημο της Ιαπωνίας|Ιαπωνικό αυτοκρατορικό kamon — ένα στυλιζαρισμένο άνθος χρυσάνθεμου]]
Βιβλιογραφικές αναφορές
Κατηγορία:Ιάπωνες Αυτοκράτορες Κατηγορία:Λήμματα που περιέχουν κείμενο στα ιαπωνικά
Απάθεια
Οι άνθρωποι που πάσχουν από απάθεια μπορεί να αδυνατούν να βρουν ένα σκοπό ή μια σημασία για την ζωή τους. Τα άτομα που πάσχουν από σοβαρή απάθεια τείνουν να έχουν χαμηλότερη ποιότητα ζωής και διατρέχουν υψηλότερο κίνδυνο θνησιμότητας και πρώιμης ιδρυματοποίησης. Μπορεί επίσης να παρουσιάζουν αναισθησία ή ληθαργία, από ιατρικής πλευράς. Στη θετική ψυχολογία, η απάθεια περιγράφεται ως αποτέλεσμα της έλλειψης δυνατοτήτων σε έναν άνθρωπο να αντιμετωπίσει μια πρόκληση. Μπορεί επίσης να είναι αποτέλεσμα του ότι δεν αντιλαμβάνονται καμία πρόκληση που θεωρούν ότι πρέπει να αντιμετωπίσουν. Η απάθεια είναι κάτι που αντιμετωπίζουν όλοι οι άνθρωποι σε κάποιο βαθμό. Η απάθεια είναι μια φυσική απάντηση στην απογοήτευση, την κατάθλιψη και το άγχος. Η απάθεια έτσι γίνεται ένας τρόπος με τον οποίο ο άνθρωπος ξεφορτώνεται αυτά τα αρνητικά συναισθήματα που επηρεάζουν την ψυχική του υγεία. Στους περισσότερους ανθρώπους η απάθεια είναι κάτι προσωρινό και βραχυπρόθεσμο, σε κάποιους όμως μπορεί να εξελιχθεί σε μακροχρόνια ή και ισόβια κατάσταση, οδηγώντας σε βαθύτερες κοινωνικοψυχολογικές συνέπειες στο άτομο και την κοινωνία.
Η παθολογική απάθεια, η οποία συνοδεύεται από ακραίες μορφές της απάθειας, αποτελεί σύμπτωμα αρκετών εγκεφαλικών διαταραχών, συμπεριλαμβανομένων ασθενειών όπως η άνοια, η νόσος του Αλτσχάιμερ, η νόσος του Πάρκινσον και ψυχιατρικές διαταραχές όπως ησχιζοφρένεια. Αν και πολλοί ασθενείς που πάσχουν από παθολογική απάθεια παρουσιάζουν επίσης συμπτώματα κατάθλιψης, αρκετές μελέτες έχουν δείξει ότι κατάθλιψη και παθολογική απάθεια είναι δύο πράγματα που διαφέρουν: ένας ασθενής μπορεί να αναπτύξει συμπτώματα παθολογικής απάθειας χωρίς να πάσχει από κατάθλιψη, αλλά και το αντίστροφο.
Παραπομπές
Κατηγορία:Ψυχολογική στάση Κατηγορία:Συναισθήματα Κατηγορία:Προβληματική συμπεριφορά
Βήσσας Σύρου
Είναι μία ημιορεινή περιοχή με ψηλή βλάστηση και οι κάτοικοί του ασχολούνται με αγροτικές καλλιέργειες και την κτηνοτροφία. Στην περιοχή υπάρχει ένας σημαντικός αριθμός θερμοκηπίων και λειτουργεί το μοναδικό λιοτρίβι του νησιού. Επίσης, υπάρχει ιδιωτικό ποδοσφαιρικό γήπεδο 5x5.
Διοίκηση και πληθυσμός
Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 222 κάτοικοι. Η πορεία του πληθυσμού:
Παραπομπές
Κατηγορία:Χωριά της Σύρου
Ευθραυστότητα λογισμικού
Στον προγραμματισμό υπολογιστών και την μηχανική λογισμικού, ο όρος ευθραυστότητα λογισμικού αναφέρεται στην αυξανόμενη δυσκολία διόρθωσης παλαιότερου λογισμικού που μπορεί να φαίνεται ότι δουλεύει σωστά, μα αποτυγχάνει άσχημα όταν έρχεται αντιμέτωπο με ασυνήθιστα δεδομένα ή γίνονται κάποιες φαινομενικά μικρές αλλαγές πάνω του. Τα νέα προβλήματα ανακύπτουν σε περιοχές φαινομενικά άσχετες προς αυτήν στην οποία πραγματοποιήθηκε η αλλαγή.
Συχνά, μία μοναδική αλλαγή σε ένα πρόγραμμα καταλήγει σε αλυσιδωτές αλλαγές (ripple effects).
Αιτίες
Όταν το λογισμικό είναι ακόμη καινούργιο είναι πολύ εύπλαστο και μπορεί να πάρει οποιαδήποτε μορφή θέλουν οι κατασκευαστές του. Όμως, καθώς το λογισμικό που χρησιμοποιείται για μια συγκεκριμένη εργασία αυξάνεται όλο και περισσότερο, και ο αριθμός των χρηστών του που έχουν μακρά εμπειρία σε αυτό γίνεται κι αυτός μεγάλος, το λογισμικό γίνεται όλο και λιγότερο εύπλαστο. Όπως κι ένα μέταλλο που έχει υποστεί υπερβολική επεξεργασία και χρήση, έτσι και το λογισμικό γίνεται ένα κληροδοτημένο σύστημα, γίνεται εύθραυστο, και δεν μπορεί να συντηρηθεί δίχως να χαλάσει ολόκληρο το σύστημα.
Η ευθραυστότητα στο λογισμικό μπορεί να προκαλείται από αλγόριθμους που δεν δουλεύουν καλά για όλο το φάσμα των δεδομένων εισόδου. Ένα καλό παράδειγμα είναι ένας αλγόριθμος που επιτρέπει μια διαίρεση με το μηδέν να συμβεί, ή μια εξίσωση που χρησιμοποιείται για να βγάλει αποτελέσματα πέρα από από τα δεδομένα για τα οποία έχει φτιαχτεί. Μια άλλη αιτία είναι η χρήση δομών δεδομένων που οριοθετούν πολύ αυστηρά τις πιθανές τιμές. Αυτό ήταν κοινό φαινόμενο στα τέλη της δεκαετίας του 1990 όταν οι χρήστες κατάλαβαν πως το λογισμικό τους είχε χώρο μόνο για δυο ψηφία στο έτος και αυτό έκανε τους προγραμματιστές να ανανεώσουν ξαφνικά τεράστιες ποσότητες εύθραυστου λογισμικού πριν το έτος 2000. Μια άλλη πιο συχνή μορφή ευθραυστότητας είναι στα γραφικά περιβάλλοντα που έχουν φτιαχτεί με λάθος υποθέσεις. Για παράδειγμα, μια χρήστρια ή ένας χρήστης μπορεί να έχει μια οθόνη χαμηλής ανάλυσης, και το λογισμικό να ανοίξει ένα παράθυρο πολύ μεγάλο για να χωρέσει στη μικρή οθόνη. Ένα άλλο συχνό πρόβλημα εμφανίζεται όταν η χρήστρια ή ο χρήστης έχει μια χρωματική παλέττα διαφορετική από τη προκαθορισμένη, με αποτέλεσμα το κείμενο να φαίνεται με το ίδιο χρώμα που έχει και το φόντο, ή όταν η χρήστρια ή ο χρήστης χρησιμοποιεί μια γραμματοσειρά διαφορετική από τη προκαθορισμένη, που δεν χωράει στον χώρο που έχει διατεθεί για αυτή κι έτσι «κόβονται» οδηγίες και ετικέττες.
Πολύ συχνά, παλιός κώδικας απλά αφήνεται παρατημένος και ένα εντελώς καινούργιο σύστημα δημιουργείται από την αρχή, με τέτοια σχεδίαση ώστε να μην έχει τα προβλήματα του παλιού συστήματος. Αυτό όμως μπορεί να είναι ακριβό και χρονοβόρο.
Μερικά παραδείγματα για τις αιτίες που μπορεί να κάνουν το λογισμικό εύθραυστο είναι τα εξής:
Περισσότερο διάβασμα
Κατηγορία:Πληροφοριακά συστήματα Κατηγορία:Μηχανική λογισμικού Κατηγορία:Προγραμματισμός Κατηγορία:Σφάλματα υπολογιστών
Μαρία Αικατερίνη Φαρνέζε
Η Μαρία-Αικατερίνη Φαρνέζε (Maria Caterina Farnese, 18 Φεβρουαρίου 1615 - 25 Ιουλίου 1646) ήταν κόρη του Ρανούτσο Α΄ Φαρνέζε, Δούκα της Πάρμα.
Βιογραφία
Γεννήθηκε στις 18 Φεβρουαρίου 1615 στην Πάρμα, και ήταν το έκτο παιδί και η δεύτερη κόρη του Ρανούτσο Α΄ Φαρνέζε, Δούκα της Πάρμα και της Μαργαρίτας Αλντομπραντίνι και ανιψιά του Πάπα Κλήμη Η΄.
Ήταν υποψήφια νύφη για τον Κάρολο Β΄ της Αγγλίας, αλλά τα σχέδια γάμου δεν υλοποιήθηκαν ποτέ και αργότερα αρραβωνιάστηκε τον Φραγκίσκος Α΄ των Έστε, Δούκα της Μόντενα. Ο γάμος τους έγινε στις 11 Ιανουαρίου 1631 στην Πάρμα. Μαζί απέκτησαν εννιά παιδιά:
Πέθανε μετά την γέννηση του γιου της, στις 25 Ιουλίου 1646 στο Δουκικό Παλάτι του Σασουόλο σε ηλικία 31 ετών.
Παραπομπές
Κατηγορία:Οίκος των Φαρνέζε Κατηγορία:Οίκος των Έστε Κατηγορία:Ιταλοί ευγενείς Κατηγορία:Δούκισσες της Μόντενα Κατηγορία:Δούκισσες του Ρέτζο
Οικονομική δημοκρατία
Οικονομική Δημοκρατία είναι η αρχή σύμφωνα με την οποία "όλοι οι πολίτες θα έπρεπε να έχουν ισηγορία στους στόχους και στη λειτουργία του οικονομικού συστήματος της κοινωνίας τους" Η οικονομική δημοκρατία προτείνει την μεταστροφή της εξουσίας λήψης αποφάσεων από εταιρικούς μετόχους και διοικητές σε μια ευρύτερη ομάδα δημοσίων μετόχων που περιλαμβάνει εργάτες, πελάτες, προμηθευτές, γείτονες και το ευρύτερο κοινό.
Η οικονομική δημοκρατία δεν έχει επίσημα καθορισμένο ορισμό ή προσέγγιση, αλλά οι περισσότεροι συμφωνούν ότι οι σημερινές σχέσεις ιδιοκτησίας εξωτερικοποιούν τα έξοδα, υποτάσσουν την γενική ευημερία στο ιδιωτικό κέρδος και αρνείται στην κοινότητα μια δημοκρατική φωνή σε αποφάσεις οικονομικής πολιτικής. Σε σχέση με αυτές τις ηθικές ανησυχίες, η οικονομική δημοκρατία κάνει πρακτικές διεκδικήσεις, όπως ότι μπορεί να αποζημιώσει το φυσικό κενό αποτελεσματικής ζήτησης του καπιταλισμού.
Παραπομπές
Κατηγορία:Οικονομία Κατηγορία:Δημοκρατία Κατηγορία:Φιλοσοφικές έννοιες
Σάκρα Κορόνα Ουνιτά
Η Σάκρα Κορόνα Ουνιτά (Sacra Corona Unità), είναι εγκληματική οργάνωση τύπου Μαφίας από την περιοχή της Απουλίας στη Νότια Ιταλία και δραστηριοποιείται ιδιαίτερα στις περιοχές του Μπρίντιζι, του Λέτσε και του Τάραντα.
Προέλευση του ονόματος
Το όνομα της οργάνωσης αποτελείται από τρία λέξεις, οι οποίες στηρίζονται στο κλασικό αντι-πολιτισμό της μαφίας.
Υπόβαθρο
Η Σάκρα Κορόνα Γιουνιτά ιδρύθηκε το 1981 ως Nuova Grande Camorra Pugliese, από το αφεντικό της Καμόρα Ραφαέλε Κουτόλο, ο οποίος ήθελε να επεκτείνει τις δραστηριότητές του στην περιοχή της Απουλίας.
Ωστόσο, με την πτώση του Κουτόλο λίγα χρόνια αργότερα η οργάνωση άρχισε να λειτουργεί ξεχωριστά υπό την ηγεσία του Τζουσέπε Ρογκόλι. Σύμφωνα με έναν απολογισμό της ανόδου του Ρογκόλι στην ηγεσία, λέγεται ότι ο θρυλικός εγκληματίας ήταν εμπνευσμένος από τους διάφορους ηγέτες της Ντραγκέτα της Καλαβρίας που φυλακίστηκαν στη φυλακή Τράνι, στην βόρεια ακτή του Μπάρι, για να σχηματίσει μια νέα εγκληματική οργάνωση με έδρα την Απουλία.
Δομή
Η οργάνωση αποτελείται από τρεις διαφορετικές ομάδες ή επίπεδα. Τα μέλη μπορούν να «αποφοιτήσουν» από το ένα επίπεδο στο άλλο περνώντας από τα περίφημα "riti battesimali" (βαπτιστική ιεροτελεστία). Ο θρησκευτικός συμβολισμός πιθανότατα παραμένει από τη σχέση της οργάνωσης με την Καμόρα.
Δραστηριότητες
Αρχικά ληστεύοντας σημαντικές βιομηχανίες κρασιού και ελαιολάδου της περιοχής, η οργάνωση επεκτάθηκε με το λαθρεμπόριο τσιγάρων, τη διακίνηση όπλων, τη διακίνηση ναρκωτικών, τη διακίνηση ανθρώπων, το ξέπλυμα μαύρου χρήματος, τους εκβιασμούς και την πολιτική διαφθορά.
Σύμφωνα με έρευνα που πραγματοποιήθηκε από την Eurispes οι κύριες πηγές εσόδων της οργάνωσης είναι:
Παρουσία έξω από την Απουλία
Η Σάκρα Κορόνα Ουνιτά έχει την περιοχή της Απουλίας ως κύρια επικράτειά της, ωστόσο, είναι γνωστό ότι έχει παρουσία σε άλλα μέρη της Ιταλίας, ειδικά στη Μόντενα, τη Μάντοβα και το Ρέτζο Εμίλια. Εκτός Ιταλίας, η οργάνωση έχει παρουσία στην Αλβανία, την Ισπανία, τη Γερμανία, τις Ηνωμένες Πολιτείες και το Ηνωμένο Βασίλειο.
Με τη φθίνουσα σημασία του διαδρόμου της Αδριατικής ως διαύλου λαθρεμπορίου καθώς η κατάσταση στα Βαλκάνια ομαλοποιείται και μια σειρά επιτυχημένων αστυνομικών και δικαστικών επιχειρήσεων εναντίον της τα τελευταία χρόνια, η Σάκρα Κορόνα Ουνιτά έχει μειωθεί σε ένα κλάσμα της προηγούμενης ισχύος της, η οποία κορυφώθηκε γύρω στα μέσα της δεκαετίας του 1990.
Παραπομπές
Κατηγορία:Μαφία Κατηγορία:Εγκληματικές οργανώσεις
Στένιεβατς
Το Στένιεβατς (σερβικά κυριλλικά: Стењевац) είναι χωριό της Σερβίας, ευρισκόμενο εντός του Δήμου του Ντεσπότοβατς, ο οποίος ευρίσκεται εντός του Διαμερίσματος του Πομόραβλιε. Κατά την απογραφή του 2011, αριθμούσε 593 κατοίκους.
Εξωτερικοί Σύνδεσμοι
Κατηγορία:Οικισμοί του Ντεσπότοβατς
Διοργανώσεις Ε.Π.Σ. Κέρκυρας 2008–09
Για την περίοδο 2008–09, η Ένωση Ποδοσφαιρικών Σωματείων Κέρκυρας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κέρκυρας.
Η πρωταθλήτρια ομάδα της ΕΠΣ Κέρκυρας κερδίζει την άνοδο στη Δ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Κέρκυρας, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2008-09 περιλαμβάνει πρωτάθλημα, κύπελλο και σούπερ καπ. Επίσης περιλαμβάνει πρωταθλήματα υποδομών.
Πρωτάθλημα
Η δομή του πρωταθλήματος της Ε.Π.Σ. Κέρκυρας είναι η εξής: